CELEX: 32006R1114
Language: hu
Date: 2006-07-20 00:00:00
Title: A Bizottság 1114/2006/EK rendelete ( 2006. július 20. ) egyes áruk Kombinált Nómenklatúra szerinti besorolásáról

21.7.2006   
            
            
               HU
            
            
               Az Európai Unió Hivatalos Lapja
            
            
               L 199/3
            
         
      A BIZOTTSÁG 1114/2006/EK RENDELETE
   
   (2006. július 20.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármely további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk a Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. július 20-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 996/2006/EK bizottsági rendelettel (HL L 179., 2006.7.1., 26. o.) módosított rendelet.
   
      (2)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4., 13. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              A kiskereskedelmi forgalom számára 50 ml térfogatú üvegben kiszerelt, 45 térfogatszázalék tényleges alkoholtartalmú Árnikatinktúra-alapú (árnika/kivonat arány: 1:10) folyékony termék.
                              A csomagolás alapján a terméket emberi fogyasztásra szánták, a likőrgyártástól eltérő felhasználási célra.
                              Ajánlott adagolás: 30–50 csepp fél pohár vízben feloldva, naponta 2–3 alkalommal.
                           
                        
               
                  2208 90 69
               
               
                  A besorolást a Kombinált Nómenklatúra 1. és 6. általános értelmezési szabálya, a 13. árucsoporthoz tartozó Megjegyzések 1. d) pontja, valamint a 2208, 2208 90 és a 2208 90 69 KN-kódok szövege határozza meg.
                  Mivel a termék italnak minősül, nem sorolható be a 13. árucsoportba.
                  Nem tekinthető a 3004 vtsz. alá tartozó gyógyszernek, mivel nem felel meg a 30. árucsoporthoz tartozó Kiegészítő megjegyzések 1. pontjában írt kritériumoknak.
                  A terméket szeszes italként a 2208 vtsz. alá kell besorolni (HR Magyarázat 2208 vámtarifaszámhoz tartozó magyarázat, harmadik bekezdés, 16. pont).
               
            
                  
                              2.
                           
                           
                              A kiskereskedelmi forgalom számára 30 ml térfogatú üvegben kiszerelt, 68 térfogatszázalék tényleges alkoholtartalmú folyékony termék, amely az alábbi összetevőkből áll:
                              
                                          —
                                       
                                       
                                          lándzsás útifű (Plantago lanceolata) levelei, kakukkfű (Thymus vulgaris) és olasz szalmagyopár (Helichrysum italicum) virágok:
                                       
                                       
                                          2,1 g,
                                       
                                    
                                          —
                                       
                                       
                                          száraz propoliszkivonat:
                                       
                                       
                                          84 mg,
                                       
                                    
                                          —
                                       
                                       
                                          gyantásgyom (Grindelia robusta) liofilizált kivonata:
                                       
                                       
                                          45 mg,
                                       
                                    
                                          —
                                       
                                       
                                          eukaliptusz (Eucalyptus globulus) illóolaj:
                                       
                                       
                                          10,5 mg,
                                       
                                    
                                          —
                                       
                                       
                                          erdeifenyő (Pinus sylvestris) illóolaj:
                                       
                                       
                                          10,5 mg,
                                       
                                    
                                          —
                                       
                                       
                                          alkohol,
                                       
                                    
                                          —
                                       
                                       
                                          víz.
                                       
                                    A csomagolás alapján a terméket emberi fogyasztásra szánták és légzés megkönnyítésére használható.
                              Ajánlott adagolás: 25 csepp kevés vízben feloldva, naponta 3 alkalommal.
                           
                        
               
                  2208 90 69
               
               
                  A besorolást a Kombinált Nómenklatúra 1. és 6. általános értelmezési szabálya, valamint a 2208, 2208 90 és 2208 90 69 KN-kódok szövege határozza meg.
                  A termék nem tekinthető a 3004 vtsz. alá tartozó gyógyszernek, mivel nem felel meg a 30. árucsoporthoz tartozó Kiegészítő megjegyzések 1. pontjában írt kritériumoknak.
                  A terméket szeszes italként a 2208 vtsz. alá kell besorolni (HR Magyarázat 2208 vámtarifaszámhoz tartozó magyarázat, harmadik bekezdés, 16. pont).
               
            
                  
                              3.
                           
                           
                              A kiskereskedelmi forgalom számára 30 ml térfogatú üvegben kiszerelt, 70 térfogatszázalék tényleges alkoholtartalmú folyékony termék, amely az alábbi összetevőkből áll:
                              
                                          —
                                       
                                       
                                          propolisz (összes flavonoidtartalom galanginban kifejezve min. 38 mg/ml):
                                       
                                       
                                          16 tömegszázalék,
                                       
                                    
                                          —
                                       
                                       
                                          alkohol,
                                       
                                    
                                          —
                                       
                                       
                                          víz.
                                       
                                    A csomagolás alapján a terméket emberi fogyasztásra szánták, a torok természetes védekezésének javítására használható.
                              Ajánlott adagolás: naponta 40–60 csepp egy teáskanálnyi cukorban vagy mézben feloldva.
                           
                        
               
                  2208 90 69
               
               
                  A besorolást a Kombinált Nómenklatúra 1. és 6. általános értelmezési szabálya, a 30. árucsoporthoz tartozó Megjegyzések 1. a) pontja, valamint a 2208, 2208 90 és a 2208 90 69 KN-kódok szövege határozza meg.
                  A termék nem tekinthető a 30. árucsoportba tartozó gyógyszernek.
                  A terméket szeszes italként a 2208 vtsz. alá kell besorolni (HR Magyarázat 2208 vámtarifaszámhoz tartozó magyarázat, harmadik bekezdés, 16. pont).
               
            
                  
                              4.
                           
                           
                              A kiskereskedelmi forgalom számára 30 ml térfogatú üvegben kiszerelt, 70 térfogatszázalék tényleges alkoholtartalmú folyékony termék, amely a következő összetevőkből áll:
                              
                                          —
                                       
                                       
                                          víz- és alkoholtartalmú propoliszkivonat (természetes propoliszkivonattal szabványosítva):
                                       
                                       
                                          0,6 g,
                                       
                                    
                                          —
                                       
                                       
                                          alkohol,
                                       
                                    
                                          —
                                       
                                       
                                          víz.
                                       
                                    A csomagolás alapján a terméket emberi fogyasztásra szánták, ajánlott adagolása: naponta egyszer vagy kétszer 25 csepp, fél pohár vízben feloldva. Szájvízként is használható 25 csepp tetszés szerinti vízmennyiségben történő feloldásával.
                           
                        
               
                  2208 90 69
               
               
                  A besorolást a Kombinált Nómenklatúra 1. és 6. általános értelmezési szabálya, a 33. árucsoporthoz tartozó Megjegyzések 3. pontja, valamint a 2208, 2208 90 és a 2208 90 69 KN-kódok szövege határozza meg.
                  A termék nem tekinthető a 3306 vámtarifaszám alá tartozó szájvíznek, mert nem egyértelműen ilyen felhasználási célra szerelték ki (HR Magyarázat 33. árucsoporthoz tartozó Általános rendelkezések, negyedik bekezdés, b) pont).
                  A terméket szeszes italként a 2208 vtsz. alá kell besorolni (HR Magyarázat 2208 vámtarifaszámhoz tartozó magyarázat, harmadik bekezdés, 16. pont).
               
            
                  
                              5.
                           
                           
                              A kiskereskedelmi forgalom számára 100 ml térfogatú üvegben kiszerelt, 38 térfogatszázalék tényleges alkoholtartalmú, glicerinben áztatott feketeribizliszem- (Ribes Nigrum) alapú folyékony termék (gyógyszer/kivonat arány: 1:20).
                              A csomagolás alapján a terméket emberi fogyasztásra szánták, a likőrgyártástól eltérő felhasználási célra.
                              Ajánlott adagolás: naponta 50–150 csepp kevés vízben feloldva.
                           
                        
               
                  2208 90 69
               
               
                  A besorolást a Kombinált Nómenklatúra 1. és 6. általános értelmezési szabálya, a 13. árucsoporthoz tartozó Megjegyzések 1. d) pontja, valamint a 2208, 2208 90 és a 2208 90 69 KN-kódok szövege határozza meg.
                  Mivel a termék italnak minősül, nem sorolható be a 13. árucsoportba.
                  A terméket szeszes italként a 2208 vtsz. alá kell besorolni (HR Magyarázat 2208 vámtarifaszámhoz tartozó magyarázat, harmadik bekezdés, 16. pont).
               
            
                  
                              6.
                           
                           
                              A kiskereskedelmi forgalom számára 30 ml térfogatú permetezőfejes üvegben kiszerelt, 20 térfogatszázalék tényleges alkoholtartalmú termék, amely a következő összetevőkből áll:
                              
                                          —
                                       
                                       
                                          víz- és alkoholtartalmú propoliszkivonat:
                                       
                                       
                                          86,75 %,
                                       
                                    
                                          —
                                       
                                       
                                          méz:
                                       
                                       
                                          13 %,
                                       
                                    
                                          —
                                       
                                       
                                          természetes (citrom) aroma:
                                       
                                       
                                          0,1 %,
                                       
                                    
                                          —
                                       
                                       
                                          xantángumi:
                                       
                                       
                                          0,1 %,
                                       
                                    
                                          —
                                       
                                       
                                          citrom (Citrus limonum) illóolaj:
                                       
                                       
                                          0,05 %.
                                       
                                    A terméket szájhigiéniai célra szánt szájpermetként csomagolják. Közvetlenül a szájüregbe kell permetezni.
                           
                        
               
                  3306 90 00
               
               
                  A besorolást a Kombinált Nómenklatúra 1. és 6. általános értelmezési szabálya, a VI. áruosztályhoz tartozó Megjegyzések 2. pontja, a 33. árucsoporthoz tartozó Megjegyzések 3. pontja, valamint a 3306 és a 3306 90 00 KN-kódok szövege határozza meg.
                  A terméket egyértelműen szájhigiéniai célra történő felhasználásra szerelték ki (HR Magyarázat 33. árucsoporthoz tartozó Általános rendelkezések, negyedik bekezdés, b) pont).